ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660037019

ขอให้ปรับปรุงการให้บริการของเจ้าหน้าที่ประจำสำนักงานเขตปทุมวัน ตึก สาขา MBK Center ชั้น 5 โซน A กรุงเทพมหานคร เนื่องจากผู้ร้องแจ้งว่าวันที่ 15 กันยายน 2566 ช่วงเวลาประมาณ 13.20 น. ผู้ร้องและแฟนของผู้ร้องได้เดินทางไปยังสำนักงานเขตปทุมวันเพื่อติดต่อทำบัตรประจำตัวประชาชน กรณีสูญหาย ซึ่งได้พบกับเจ้าหน้าที่ปกครองชำนาญการ ฝ่ายทะเบียนเคาน์เตอร์ที่ 1 เพศหญิง (ทราบชื่อ-นามสกุล) อายุประมาณ 30 ปี กลางๆ รูปร่างผอม สูงประมาณ 160 เซนติเมตรขึ้นไป ผิวสีเข้ม ผมยาว (บันทึกตามผู้ร้องแจ้ง) ได้สอบถามกับแฟนของผู้ร้องว่า "ทำไมบัตรหายตั้ง 2 - 3 เดือนแล้ว ทำไมไม่รีบมาทำ แล้วตั้งนานไม่ใช้บัตรประจำตัวประชาชนหรอ แล้วทำไมวันนี้ถึงมาทำ และทำบัตรหายที่ไหน ถ้าตอบไม่ได้จะไม่ทำบัตรประจำตัวประชาชนให้" ซึ่งพูดด้วยน้ำเสียงไม่สุภาพ (บันทึกตามผู้ร้องแจ้ง) ซึ่งผู้ร้องแจ้งอีกว่า ประชาชนท่านอื่นที่เข้าไปรับการบริการก็โดนคำถามแบบนี้เช่นกัน แต่มีหนึ่งคนที่เป็นผู้หญิงแต่งตัวดูมีภูมิฐานทางเจ้าหน้าที่คนดังกล่าว ได้ให้บริการด้วยคำพูดที่สุภาพและน้ำเสียงที่ดี ซึ่งผู้ร้องมองว่าเป็นการเลือกปฏิบัติหน้าที่ต่อประชาชน ประกอบกับผู้ร้องแจ้งว่า วันที่ 10 กรกฎาคม 2566 แฟนของผู้ร้องได้เดินทางไปสมัครงาน หลังจากนั้นบัตรประจำตัวประชาชนได้หายไปและไม่มีเวลาไปทำบัตรประจำตัวประชาชนใหม่ แต่พี่ที่บริษัทใหม่ได้แนะนำให้ไปทำที่สำนักงานเขตปทุมวัน ตึก สาขา MBK Center ชั้น 5 โซน A ทำเพียง 10 นาทีก็ได้รับบัตรประจำตัวประชาชนใหม่แล้ว แต่ปรากฏว่าไม่ได้รับการให้บริการที่ดีทำให้แฟนของผู้ร้องร้องไห้หลังจากการใช้บริการเสร็จสิ้น (บันทึกตามผู้ร้องแจ้ง) จึงประสงค์ให้หน่วยงานที่เกี่ยวข้องปรับปรุงการให้บริการของสำนักงานเขตปทุมวัน ตึก สาขา MBK Center ชั้น 5 โซน A เพื่อความพึงพอใจและอำนวยความสะดวกให้กับประชาชนต่อไป
 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata